《摸鱼儿（送陈太史东归）》
宋代·伍梅城

极知君、腰骑鹤，此心与梧相似。梧桐叶上黄昏雨，恨杀无情流梧。滔滔地。今日大江头，明日人千里。君思往事。两袖淮云，一轮明月，要亦寻常耳。

君去也，我亦扁舟东矣。尊前何惜同醉。五年未老君犹健，五十行当富贵。书频寄。报王粲、何时可决荆州计。俱胝一纸。更细算何时，五星同会，天下太平未。